Návrh komuniké

	Vláda Slovenskej republiky na svojom zasadnutí dňa 22. januára 2003 odvolala veľvyslanca JUDr. Petra TOMKU, CSc. z funkcie splnomocnenca vlády SR v konaní pred Medzinárodným súdnym dvorom vo veci Sústavy vodných diel Gabčíkovo-Nagymaros na jeho vlastnú žiadosť vzhľadom na to, že 6. februára 2003 začne vykonávať funkciu sudcu Medzinárodného súdneho dvora. Vláda mu zároveň vyjadrila poďakovanie za mimoriadne úspešnú obhajobu záujmov SR pred hlavným súdnym orgánom Organizácie Spojených národov.

Vláda súčasne vymenovala nového splnomocnenca v konaní pred Medzinárodným súdnym dvorom v Haagu JUDr. Drahoslava ŠTEFÁNKA, riaditeľa medzinárodnoprávneho odboru Ministerstva zahraničných vecí SR.